CELEX: 32019D1728
Language: hu
Date: 2019-10-15 00:00:00
Title: A Bizottság (EU) 2019/1728 végrehajtási határozata (2019. október 15.) a 2009/48/EK európai parlamenti és tanácsi irányelv támogatása céljából a játékokra vonatkozóan kidolgozott harmonizált szabványokról

16.10.2019   
               
               
                  HU
               
               
                  Az Európai Unió Hivatalos Lapja
               
               
                  L 263/32
               
            
         A BIZOTTSÁG (EU) 2019/1728 VÉGREHAJTÁSI HATÁROZATA
         (2019. október 15.)
         a 2009/48/EK európai parlamenti és tanácsi irányelv támogatása céljából a játékokra vonatkozóan kidolgozott harmonizált szabványokról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2009/48/EK európai parlamenti és tanácsi irányelv (2) 13. cikkének megfelelően azokról a játékokról, amelyek megfelelnek azon harmonizált szabványoknak vagy azok részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek a 2009/48/EK irányelv 10. cikkében és II. mellékletében meghatározott követelményeknek, amelyekre az említett szabványok vagy azok részei vonatkoznak.
                  
               
                     (2)
                  
                  
                     2009. július 9-i, M/445 jelzetű levelében a Bizottság felkérte az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (Cenelec), hogy a 2009/48/EK irányelv támogatása céljából dolgozzanak ki új harmonizált szabványokat, illetve vizsgálják felül a meglévőket.
                  
               
                     (3)
                  
                  
                     A 2009/48/EK irányelv II. melléklete III. részének 13. pontja 19 elemre vonatkozóan meghatározza a játékokból, valamint a játékok részeiből történő kioldódáskor mérhető határértékeket. Ezek a kioldódási határértékek azonban nem alkalmazandók azokra az esetekre, amikor minden veszély kizárható, például azért, mert a játéknak a szóban forgó elemek közül egyet vagy többet tartalmazó része nem hozzáférhető.
                  
               
                     (4)
                  
                  
                     Annak érdekében, hogy az EN 71-3 szabványban leírt vizsgálati módszerekbe beépüljenek a legújabb műszaki és tudományos eredmények, a 2009. július 9-i, M/445. számú kérelem alapján a CEN felülvizsgálta a bizonyos elemek kioldódására vonatkozó EN 71-3:2013+A3:2018 harmonizált szabványt, és annak hivatkozása közzétételre került az Európai Unió Hivatalos Lapjában (3). A szóban forgó eredmények között említhető a króm (VI) és a szerves ónvegyületek hatékonyabb mérése, a vizsgálatok során alkalmazott ellenőrzött kísérleti feltételek javítása, valamint a gyakorlati alkalmazás megkönnyítése érdekében az EN 71-3 szabvány szerkezetében eszközölt javítások. Ennek nyomán elfogadásra került a bizonyos elemek migrálására vonatkozó EN 71-3:2019 harmonizált szabvány.
                  
               
                     (5)
                  
                  
                     A Bizottság a CEN-nel közösen értékelte, hogy a CEN által a bizonyos elemek migrálására vonatkozóan kidolgozott EN 71-3:2019 harmonizált szabvány megfelel-e a 2009. július 9-i, M/445 jelzetű kérelemben foglaltaknak.
                  
               
                     (6)
                  
                  
                     Az EN 71-32019 szabvány megfelel az általa lefedni kívánt, a 2009/48/EK irányelvben megállapított követelményeknek. Ezért a szóban forgó szabványra történő hivatkozást indokolt közzétenni az Európai Unió Hivatalos Lapjában.
                  
               
                     (7)
                  
                  
                     Az EN 71-3:2019 harmonizált szabvány felváltja az EN 71-3:2013+A3:2018 harmonizált szabványt. Ezért a szóban forgó szabványra történő hivatkozást törölni kell az Európai Unió Hivatalos Lapjából. Annak érdekében, hogy elegendő idő álljon a gyártók rendelkezésére ahhoz, hogy termékeiket az EN 71-3:2019 harmonizált szabvány felülvizsgált előírásaihoz igazítsák, az EN 71-3:2013+A3:2018 harmonizált szabványra való hivatkozás törlését későbbi időpontra kell halasztani.
                  
               
                     (8)
                  
                  
                     Az egyértelműség és az észszerűség érdekében a 2009/48/EK irányelv támogatása érdekében kidolgozott és az irányadó előírásoknak megfelelő harmonizált szabványok hivatkozási adatainak teljes jegyzékét egyetlen aktusban kell közzétenni. Ezért e határozatnak tartalmaznia kell azon európai szabványok hivatkozási adatait is, amelyeket a Bizottság az Európai Unió Hivatalos Lapjában (4)korábban már közzétett. Következésképpen az (EU) 2019/1254 bizottsági végrehajtási határozatot (5) is hatályon kívül kell helyezni.
                  
               
                     (9)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Következésképpen elő kell írni, hogy e határozat a kihirdetése napján lépjen hatályba,
                  
               ELFOGADTA EZT A HATÁROZATOT:
         
            1. cikk
            A Bizottság az Európai Unió Hivatalos Lapjában közzéteszi az e határozat I. mellékletében felsorolt, a 2009/48/EK európai parlamenti és tanácsi irányelv támogatása céljából a játékokra vonatkozóan kidolgozott harmonizált szabványok hivatkozásait.
         
         
            2. cikk
            Az e határozat II. mellékletében felsorolt, a 2009/48/EK európai parlamenti és tanácsi irányelv támogatása céljából a játékokra vonatkozóan kidolgozott harmonizált szabványok hivatkozásait az említett mellékletben meghatározott időpontoktól kezdődően törölni kell az Európai Unió Hivatalos Lapjából.
         
         
            3. cikk
            Az (EU) 2019/1254 végrehajtási határozat hatályát veszti.
         
         
            4. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2019. október 15-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2009/48/EK irányelve (2009. június 18.) a játékok biztonságáról (HL L 170., 2009.6.30., 1. o.).
         
            (3)  HL C 282., 2018.8.10., 3. o.
         
         
            (4)  A Bizottság közleménye a játékok biztonságáról szóló 2009/48/EK európai parlamenti és tanácsi irányelv végrehajtásáról(HL C 282., 2018.8.10., 3. o.).
         
            (5)  A Bizottság (EU) 2019/1254 végrehajtási határozata (2019. július 22.) a játékok biztonságára vonatkozóan a 2009/48/EK európai parlamenti és tanácsi irányelv támogatása céljából kidolgozott harmonizált szabványokról (HL L 195., 2019.7.23., 43. o.).
      
      
         
            I. MELLÉKLET
            
                        Szám
                     
                     
                        A szabvány hivatkozása
                     
                  
                        1.
                     
                     
                        EN 71-1:2014+A1:2018 Gyermekjátékszerek biztonsága. 1. rész: Mechanikai és fizikai tulajdonságok
                     
                  
                        2.
                     
                     
                        EN 71-2:2011+A1:2014 Gyermekjátékszerek biztonsága. 2. rész: Gyúlékonyság
                     
                  
                        3.
                     
                     
                        EN 71-3:2019 Gyermekjátékszerek biztonsága. 3. rész: Bizonyos elemek migrálása
                     
                  
                        4.
                     
                     
                        EN 71-4:2013 Gyermekjátékszerek biztonsága. 4. rész: Kísérletezőkészletek kémiai és hasonló kísérletekhez
                     
                  
                        5.
                     
                     
                        EN 71-5:2015 Gyermekjátékszerek biztonsága. 5. rész: Kémiai játék(készletek) a kísérletezőkészletek kivételével
                     
                  
                        1.
                     
                     
                        EN 71-7:2014+A2:2018 Gyermekjátékszerek biztonsága. 7. rész: Ujjal felvihető festékek. Követelmények és vizsgálati módszerek
                        Megjegyzés: Az engedélyezett climbazol tartósítószer esetében (e szabvány B. melléklete B.1. táblázatának 22. bejegyzése) a megfelelőség vélelme a 0,2 %-os (nem 0,5 %-os) megengedett maximális koncentráció erejéig alkalmazandó. Ez a fogyasztók biztonságával foglalkozó tudományos bizottság (FBTB) „ADDENDUM to the Opinion on Climbazole (P64) ref. SCCS/1506/13” (KIEGÉSZÍTÉS a climbazolról szóló véleményhez (P64), referenciaszám: SCCS/1506/13) dokumentumán alapul, amely a szabványnak a CEN által történő közzétételét követően került elfogadásra.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                  
                        2.
                     
                     
                        EN 71-8:2018 Gyermekjátékszerek biztonsága. 8. rész: Tevékenységet igénylő gyermekjátékszerek otthoni használatra
                     
                  
                        3.
                     
                     
                        EN 71-12:2013 Gyermekjátékszerek biztonsága. 12. rész: N-nitrozaminok és N-nitrozálható anyagok
                     
                  
                        4.
                     
                     
                        EN 71-13:2014 Gyermekjátékszerek biztonsága. 13. rész: Szagláson alapuló társasjátékok, kozmetikai készletek és ízlelésen alapuló játékok
                     
                  
                        5.
                     
                     
                        EN 71-14:2018 Gyermekjátékszerek biztonsága. 14. rész: Trambulinok otthoni használatra
                     
                  
                        6.
                     
                     
                        EN 62115:2005 Villamos játékok. Biztonság
                        IEC 62115:2003 (Módosítva) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Módosítva)
                     
                  
      
      
         
            II. MELLÉKLET
            
                        Szám
                     
                     
                        A szabvány hivatkozása
                     
                     
                        A visszavonás időpontja
                     
                  
                        1.
                     
                     
                        EN 71-3:2013+A3:2018 Gyermekjátékszerek biztonsága. 3. rész: Bizonyos elemek migrálása
                     
                     
                        2020. április 15.
                     
                  
                        2.
                     
                     
                        EN 71-14:2014+A1:2017 Gyermekjátékszerek biztonsága. 14. rész: Trambulinok otthoni használatra
                     
                     
                        2020. január 22.